**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
|  **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts sagatavots ar mērķi nodrošināt 2020.gada Rīgas domes ārkārtas vēlēšanu atspoguļošanu VSIA „Latvijas Televīzija” (turpmāk – LTV), VSIA Latvijas Radio” (turpmāk – LR) un komerciālajos elektroniskajos plašsaziņas līdzekļos.2020.gada 13.februārī Saeima pieņēma Rīgas domes atlaišanas likumu (stājās spēkā 2020.gada 25.februārī), kas paredz atlaist Rīgas domi un rīkot ārkārtas pašvaldību vēlēšanas Rīgas pilsētā. Rīgas domes vēlēšanas notiks pirmajā sestdienā pēc diviem mēnešiem no Rīgas domes atlaišanas likuma spēkā stāšanās dienas. Ir plānots, ka tās varētu notikt 2020.gada 25.aprīlī.Ņemot vērā, ka plānojot 2020.gada nozares budžetu, nav bijis iespējams prognozēt Rīgas domes ārkārtas vēlēšanu faktu, bet Nacionālajai elektronisko plašsaziņas līdzekļu padomei ir pienākums sabiedriskā pasūtījuma ietvaros nodrošināt to atspoguļošanu, ir nepieciešams papildus finansējums. 2020.gada Rīgas domes ārkārtas vēlēšanās plāno piedalīties vadošās politiskās partijas valstī. Vēlēšanu rezultāti izšķirs galvaspilsētas turpmāko pārvaldību. Lai sabiedrībai pilnvērtīgi būtu iespējams izvērtēt kandidātu piedāvājumu un izdarīt izvēli vēlēšanās, nepieciešams nodrošināt iespēju saņemt plašu un daudzpusīgu informāciju par vēlēšanu dalībniekiem gan sabiedriskajos, gan komerciālajos medijos. LTV un LR 2020.gada sabiedriskā pasūtījuma ietvaros nav finansējuma šādam mērķim. Pēc kompānijas „Kantar TNS” datiem, lielākā sabiedrības daļa patērē komerciālo mediju saturu, taču vietējā satura radīšana komerciālajos medijos ir ļoti ierobežota, lielo izmaksu dēļ. Tādēļ nepieciešams papildus finansējums pilnvērtīgai priekšvēlēšanu perioda atspoguļošanai elektroniskajos plašsaziņas līdzekļos. Saskaņā ar Priekšvēlēšanu aģitācijas likuma 1.panta 4.punktu, ja republikas pilsētas dome tiek atlaista, priekšvēlēšanu aģitācijas periods ir laika posms no vēlēšanu izsludināšanas dienas līdz vēlēšanu dienai. Šajā periodā LR ir jāizvieto priekšvēlēšanu aģitācijas materiāli atbilstoši Priekšvēlēšanu aģitācijas likuma 11.panta noteikumiem, ievērojot [Elektronisko plašsaziņas līdzekļu likumā](https://likumi.lv/ta/id/214039-elektronisko-plassazinas-lidzeklu-likums) reglamentēto reklāmas laika izmantošanas kārtību. Tas nozīmē, ka LR ir pienākums izvietot komerciālus paziņojumus – politisko reklāmu, kuras mērķis ir konkrētā reklāmdevēja pēc iespējas lielāka iegūto balsu skaita vēlēšanās sasniegšana.Saskaņā ar Priekšvēlēšanu aģitācijas likuma 7.panta otro daļu viena nosaukuma deputātu kandidātu sarakstā esošajiem deputātu kandidātiem ir tiesības sabiedrisko elektronisko plašsaziņas līdzekļu televīzijas un radio pirmajā programmā priekšvēlēšanu aģitācijai izmantot valsts nodrošināto bezmaksas raidlaiku gadījumos, ja ir atlaista vai atsaukta Saeima, nevis pašvaldība. Tādējādi šajā reizē deputātu kandidātiem LR pirmajā programmā nebūs iespējas izmantot priekšvēlēšanu aģitācijai valsts nodrošināto bezmaksas raidlaiku, un Latvijas sabiedrībai, t.sk. Rīgas domes vēlētājiem, nebūs iespējas ieklausīties deputātu kandidātu solījumos ar LR starpniecību.Saskaņā ar likuma „Par pašvaldībām” 3.panta pirmo daļu vietējā pašvaldība ir vietējā pārvalde, kas ar pilsoņu vēlētas pārstāvniecības – domes – un tās izveidoto institūciju un iestāžu starpniecību nodrošina likumos noteikto funkciju, kā arī šajā likumā paredzētajā kārtībā Ministru kabineta doto uzdevumu un pašvaldības brīvprātīgo iniciatīvu izpildi, ievērojot valsts un attiecīgās administratīvās teritorijas iedzīvotāju intereses. Rīga pēc iedzīvotāju skaita un teritorijas platības ir lielākā republikas pilsēta. Saskaņā ar Centrālās statiskas pārvaldes publiski pieejamo informāciju 2019.gada sākumā Rīgas iedzīvotāji (633 tūkstoši) bija 33 % no kopējā valsts iedzīvotāju skaita, kas bija viens no augstākajiem rādītājiem Eiropā. Kā noteikts Eiropas vietējo pašvaldību hartas 3.panta pirmajā daļā – vietējā pašvaldība nozīmē vietējās varas tiesības un spēju likumā noteiktajās robežās regulēt un vadīt nozīmīgu valsts lietu daļu uz savu atbildību un vietējo iedzīvotāju interesēs. Tātad tieši no pašvaldības rīcības ir atkarīgs, cik efektīvi būs izpildāmas pašvaldību funkcijas un aizstāvētas iedzīvotāju intereses.Atbilstoši [Elektronisko plašsaziņas līdzekļu likum](https://likumi.lv/ta/id/214039-elektronisko-plassazinas-lidzeklu-likums)a 66.panta pirmajai daļai LR ir jānodrošina informācija, kas nepieciešama, lai katrs sabiedrības loceklis varētu veidot pamatotu un brīvu viedokli. Atbildīga žurnālistika spēlē vitāli svarīgu lomu demokrātijā. LR uzdevums ir gādāt, lai sabiedrība saņem pilnu informāciju par procesiem un notikumiem, palīdzēt savai auditorijai pieņemt informētus lēmumus.Eiropas Cilvēktiesību un pamatbrīvību aizsardzības konvencijas 10.pantā noteikts, ka ikvienam ir tiesības brīvi paust savus uzskatus. Šīs tiesības ietver uzskatu brīvību un tiesības netraucēti saņemt un izplatīt informāciju un idejas bez iejaukšanās no sabiedrisko institūciju puses un neatkarīgi no valstu robežām.Saskaņā ar vispārējiem principiem, kas izriet no Eiropas Cilvēktiesību tiesas prakses attiecībā uz Eiropas Cilvēktiesību un pamatbrīvību aizsardzības konvencijas 10.pantu, tiesības brīvi paust savus uzskatus ir viens no būtiskākajiem demokrātiskas sabiedrības pamatiem un viens no svarīgākajiem nosacījumiem tās progresam un katra indivīda uzplauksmei. Plašsaziņas līdzekļu uzdevums, īstenojot savu „sargsuņa” lomu, ir darīt zināmu informāciju un idejas par politiskiem jautājumiem, kā arī citām visu sabiedrību interesējošām tēmām. Informācijas izplatīšanas funkcijai pievienojas sabiedrības tiesības to saņemt.Šo ārkārtas vēlēšanu kvalitatīva norise nav iespējama bez sabiedrisko mediju, kam ir galvenā loma politiskā procesa atainojumā un sabiedrības viedokļu veidošanā, iesaistes. Laikā, kad vēlētājiem jāpieņem būtiski lēmumi, LR jānodrošina diskusiju un debašu platforma. LR „sargsuņa” loma ir īpaši izšķiroša priekšvēlēšanu kampaņas un vēlēšanu laikā.Nacionālās elektronisko plašsaziņas līdzekļu padome 2019.gada 30.decembrī pieņēma lēmumu Nr.251 „Par sabiedriskā pasūtījuma daļas, ko 2020.gadā īsteno sabiedriskais elektroniskais plašsaziņas līdzeklis VSIA „Latvijas Radio”, apstiprināšanu”, kam atbilstoši tika piešķirts finansējums no valsts budžeta. LR sabiedriskā pasūtījuma 2020.gadam programmu plānā netika iekļauta satura ražošana, kas nodrošinātu Rīgas domes ārkārtas vēlēšanu 2020 padziļinātu procesu analīzi un atspoguļošanu radio programmās.[Elektronisko plašsaziņas līdzekļu likum](https://likumi.lv/ta/id/214039-elektronisko-plassazinas-lidzeklu-likums)a 70.panta piektā daļa paredz, ka ja kādai nozīmīgai sabiedrības daļai svarīga notikuma atspoguļošana nav ietverta sabiedrisko elektronisko plašsaziņas līdzekļu programmu gada plānos, sabiedriskajiem elektroniskajiem plašsaziņas līdzekļiem ir tiesības pieprasīt no attiecīgā pasākuma organizatora savu izdevumu atmaksu, ja notikums atspoguļots pēc pasākuma organizētāja iniciatīvas.Lai nodrošinātu daudzveidīgu, uz vēlētāju informētu izvēli vērstu saturu visās platformās, LTV no sabiedriskā pasūtījuma līdzekļiem kārtējo vēlēšanu rīkošanas gadījumos kopā sabiedriskā pasūtījuma izpildes mērķiem vidēji novirza aptuveni 150 000 *euro*, pie tam daļu no kopējiem izdevumiem saskaņā ar Priekšvēlēšanu aģitācijas likuma 10.pantu pašvaldību vēlēšanu gadā Nacionālā elektronisko plašsaziņas līdzekļu padome sabiedriskā pasūtījuma ietvaros papildus piešķir LTV budžeta apakšprogrammā 03.01.00 „Latvijas Televīzijas programmu veidošana un izplatīšana” 95 000 *euro* apjomā. Kārtējo vēlēšanu atspoguļošanai līdzekļi tiek ieplānoti gadskārtējā budžeta plānošanas procesā. Ņemot vērā, ka Rīgas domes atlaišanas likums galīgajā lasījumā tika pieņemts jau pēc budžeta apstiprināšanas, LTV rīcībā nav nepieciešamo līdzekļu vēlēšanu satura tematikas atspoguļošanai. Esošie līdzekļi ir paredzēti tikai pamata programmas nodrošināšanai, pildot 2020.gada sabiedrisko pasūtījumu. Savukārt Priekšvēlēšanu aģitācijas likuma norma, kas paredz politiskās reklāmas aizliegumu mēnesi pirms vēlēšanām, rada LTV zaudējumus par negūtajiem reklāmas ieņēmumiem.Vadoties no augstāk minētā, lai nodrošinātu Priekšvēlēšanu aģitācijas likumā noteikto Rīgas pilsētas ārkārtas pašvaldību vēlēšanu laikā, nepieciešams līdzekļu pieprasījums no valsts budžeta programmas „Līdzekļi neparedzētiem gadījumiem” par nepieciešamo finansējumu 262 710 *euro* apmērā, kuru Nacionālā elektronisko plašsaziņas līdzekļu padome apņemas izlietot līdz 2020.gada beigām. Lai nodrošinātu sabiedrībai iespēju saņemt daudzpusīgu informāciju un viedokļus par 2020.gada Rīgas domes ārkārtas vēlēšanām komerciālajos elektroniskajos plašsaziņas līdzekļos, īstenojot sabiedrisko pasūtījumu, Nacionālā elektronisko plašsaziņas līdzekļu padome konkursa kārtībā nodod komerciālajiem elektroniskajiem plašsaziņas līdzekļiem daļu sabiedriskā pasūtījuma, lai visām sabiedrības grupām pilnvērtīgi sniegtu plašu un daudzpusīgu informāciju saistībā ar 2020.gada Rīgas domes ārkārtas vēlēšanām. Lai veiktu pilnvērtīgu priekšvēlēšanu aģitācijas perioda monitoringu, Nacionālā elektronisko plašsaziņas līdzekļu padomei nepieciešams iegādāties papildu pakalpojumu audio un audiovizuālā satura analīzes nodrošināšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālā elektronisko plašsaziņas līdzekļu padome, Kultūras ministrija, LR un LTV. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 262 710 |  0 |  0 |  0 |  0 |  0 |
| 2.1. valsts pamatbudžets |  0 | 262 710 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -262 710 |  0 |  0 |  0 |  0 |  0 |
| 3.1. valsts pamatbudžets |  0 | -262 710 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  X | 262 710 |  X |  0 |  X |  0 |  0 |
| 5. Precizēta finansiālā ietekme |  X |  0 |  X |  0 |  X |  0 |  0 |
| 5.1. valsts pamatbudžets |  |  0 |  |  0 |  |  0 |  0 |
| 5.2. speciālais budžets |  |  0 |  |  0 |  |  0 |  0 |
| 5.3. pašvaldību budžets |  |  0 |  |  0 |  |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2020.gada ārkārtas pašvaldību vēlēšanu LR Rīgas pilsētā oriģinālsatura nodrošināšanai, kopā nepieciešami 25 674 *euro*. Kopā tiks saražotas 52 papildu orģinālsatura vienības lineārajā apraidē, kopējais informatīvi- analītiskās tematikas raidapjoms LR1, LR4 un LR5 ne mazāk kā 11,1 stundas, kā arī saturs interneta platformā LSM.LV.Detalizēts izdevumu aprēķins:\* Raidījumu skaits atkarīgs no politisko partiju skaita, kas tiks iesniegts CVK\*\* Papildus tiek nodrošināta satura ražošana multimediālā formā un sociālajiem medijiemPiešķirtie finanšu līdzekļi raidījumu veidošanai tiks izmantoti LTV un LSM.LV satura izveidei, atspoguļojot Rīgas domes vēlēšanas daudzveidīgos, dažādu demogrāfisko grupu mērķauditorijai adresētos formātos latviešu valodā, kā arī mazākumtautību auditorijai. Informētas vēlētāju izvēles veicināšanai Rīgas domes darbības analīze tiks atspoguļota pētnieciskās žurnālistikas žanrā, vēlētāju aktivitātes veicināšanai tiks veidotas izbraukuma reportāžas un tiešraides no dažādām Rīgas apkaimēm, partiju un to izvirzīto mēra kandidātu programmu un piedāvājuma salīdzinājumam tiks rīkotas kandidātu diskusijas un vēlētājiem tiks piedāvāta iespēja interaktīvā tiešsaistes anketā atrast sev programmas un vērtību ziņā piemērotāko galvaspilsētas mēra kandidātu. Tiks veikts arī sabiedriskās domas pētījums par vēlētāju izvēlēm un to ietekmējošajiem faktoriem (mediji, partiju komunikācijas stils).Detalizēts izdevumu aprēķins:Nacionālā elektronisko plašsaziņas līdzekļu padome, lai nodrošinātu sabiedrībai iespēju saņemt daudzpusīgu informāciju un viedokļus par 2020.gada Rīgas domes ārkārtas vēlēšanām komerciālajos elektroniskajos plašsaziņas līdzekļos, konkursa kārtībā nodod komerciālajiem elektroniskajiem plašsaziņas līdzekļiem daļu sabiedriskā pasūtījuma, lai visām sabiedrības grupām pilnvērtīgi sniegtu plašu un daudzpusīgu informāciju saistībā ar 2020.gada Rīgas domes ārkārtas vēlēšanām. Nepieciešamais finansējuma apjoms – 75 000 *euro* ir pamatots, balstoties uz iepriekšējo pieredzi priekšvēlēšanu periodā, nodrošinot plašas un daudzpusīgas informācijas atspoguļošanu komerciālajos elektroniskajos plašsaziņas līdzekļos sabiedriskā pasūtījuma ietvaros. Provizoriski ir paredzēts izveidot un pārraidīt 16 sabiedriskā pasūtījuma satura vienības komerciālajos elektroniskajos plašsaziņas līdzekļos. Pieredze liecina, ka Rīgas domes velēšanās piedalās visas lielākās politiskās partijas, par kuru politisko piedāvājumu ir būtiski informēt. Rīgas pašvaldības vēlēšanās var piedalīties gandrīz puse balsstiesīgo Latvijas iedzīvotāju, līdz ar to tās var salīdzināt ar valsts mēroga vēlēšanām. Lai veiktu pilnvērtīgu priekšvēlēšanu aģitācijas perioda monitoringu, Nacionālā elektronisko plašsaziņas līdzekļu padomei nepieciešams iegādāties papildu pakalpojumu audio un audiovizuālā satura analīzes nodrošināšanai 3 449 *euro* apmērā. Pretējā gadījumā NEPLP nebūs līdzekļu, lai pilnvērtīgi veiktu priekšvēlēšanu aģitācijas perioda monitoringu, jo iegādājamais pakalpojums ir unikāls, un šobrīd nav pieejams. Papildu nepieciešamais finansējums 3 449 *euro* apmērā, pirms Rīgas Domes ārkārtas vēlēšanām noskaidrojot izcenojumus priekšvēlēšanu monitoringa pakalpojumam, tika noteikts sadarbībā ar Nacionālo informācijas aģentūru LETA, ņemot vērā sadarbību iepriekšējos gados – priekšvēlēšanu aģitācijas periodā pirms 2018.gada Saeimas vēlēšanām un priekšvēlēšanu aģitācijas periodā pirms 2019.gada Eiropas Parlamenta vēlēšanām. Nacionālā elektronisko plašsaziņas līdzekļu padome izvērtēja un secināja, ka finansējumu 3 449 *euro* papildu pakalpojumam audio un audiovizuālā satura analīzes nodrošināšanai nav iespējams iegūt no finansējuma 142 000 *euro* apmērā, kas piešķirts prioritārā pasākuma „Aktuālie informatīvās telpas drošības pasākumi – mākoņtehnoloģiju pakalpojuma nodrošināšana un monitoringa centra kapacitātes stiprināšana” īstenošanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018.gada 17.jūlija noteikumiem Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālā elektronisko plašsaziņas līdzekļu padome, Kultūras ministrija, LR un LTV. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs                                                            N.Puntulis

Vīza: Valsts sekretāre D.Vilsone

Tukiša 67206722

marite.tukisa@latvijasradio.lv

Priede 67200315

ivars.priede@ltv.lv

Āboliņš 67221848

ivars.abolins@neplpadome.lv